  Анжелика Тихонова корреспондент Удмуртиысь спортсменъёс Кировын егитъёс пӧлын капчи атлетикая Россилэн первенствояз эшшо кык медаль утӥзы. Со сярысь элькунысь спортъя министерстволэн пресс-службаез ивортӥз. Воргоронъёс пӧлын 800 метре бызьылонын Дмитрий Чернышов нырысетӥ луиз. Нылкышноос пӧлын 400 метре бызьылонын Екатерина Зорина кыкетӥ инты басьтӥз. Тодэ вайытом, та ӵошатсконъёсын ик Удмуртиысь Ксения Лабыгина барьеръёсын бызьылонын вормиз. Со сяна, Сочиын спорт амалэн ветлонъя ӵошатсконын элькунысьтымы спортсменъёс ньыль медаль утӥзы.  Тегъёс: Спорт Киров Удмуртия Россия капчиатлетика  